Alexandru Hogea, tânărul care a murit duminică într-un spital din Viena, avea 19 ani, era din Sinaia și era student la Facultata de Automatică și Calculatoare din București.

Alexandru Hogea era din Sinaia, unde a absolvit Colegiul „Mihail Cantacuzino”.

După incendiul din Clubul Colectiv, el a fost internat la Spitalul Universitar cu arsuri pe apoape 60 la sută din suprafața corpului, iar în 7 noimebrie a fost transferat la spitalul austriac, în timp ce părinților lui li s-a spus că acesta va fi transferat la un spital din Bruxelles.

O adolescentă din Sinaia a creat, în 10 noiembrie, o campanie pe Facebook pentru susținerea tânărului.

„Am înțeles că a fost intubat. Acum este în Viena, inernat la AKH! Haideți să fim alături de Alex! Puteam fi noi în locul lui”, arăta eleva din Sinaia.

În urma incendiului din 30 octombrie, la clubul Colectiv au decedat 26 de persoane, iar pe drum spre spital a mai murit o persoană. În trei săptămâni de la tragedie au decedat alte 33 de persoane, numărul victimelor ajungând, duminică, la 60.

Alte aproximativ 150 de persoane au fost rănite și internate în spitale din Capitală. Dintre acestea, 39 au fost transportate spre unități sanitare din străinătate, însă zece au decedat, trei în Marea Britanie, unul în Israel, doi în Olanda, unul în drum spre Elveția, unul în Franța și doi în Germania.